VENDIM
Nr. 306, datë 29.4.2026

PËR DISA NDRYSHIME NË VENDIMIN NR. 319, DATË 11.6.2025, TË KËSHILLIT TË MINISTRAVE, “PËR MIRATIMIN E FORMULARËVE TË KËRKESËS PËR PËRDORIM BURIMI UJOR, DOKUMENTEVE SHOQËRUESE, PROCEDURËS SË SHQYRTIMIT E VENDIMMARRJES, FORMATEVE TË LEJES, AUTORIZIMIT, KUSHTEVE TË POSAÇME DHE AFATEVE TË VLEFSHMËRISË SË TYRE”

Në mbështetje të nenit 100 të Kushtetutës dhe të neneve 135, pika 3, 136, pika 7, 137, pika 3, 141, pika 6, e 144, pika 3, të ligjit nr. 29/2024, “Për burimet ujore”, të ndryshuar, me propozimin e Kryeministrit, Këshilli i Ministrave

VENDOSI:

1. Në shtojcën 1 “Formularët e kërkesës për leje dhe autorizime për përdorim burimi ujor dhe dokumentacioni i kërkuar”, të vendimit nr. 319, datë 11.6.2025, të Këshillit të Ministrave, “Për miratimin e formularëve të kërkesës për përdorim burimi ujor, dokumenteve shoqëruese, procedurës së shqyrtimit e vendimmarrjes, formateve të lejes, autorizimit, kushteve të posaçme dhe afateve të vlefshmërisë së tyre”, bëhen këto ndryshime:
a) Në formularin nr. 23 “Kërkesë për leje për përdorim burimi ujor nëntokësor për ujë të ambalazhuar”, në seksionin III, “Dokumentacioni teknik”, tabela pas pikës 13 zëvendësohet me tabelën sipas shtojcës 1, që i bashkëlidhet këtij vendimi;
b) Formulari nr. 38 “Kërkesë për autorizim për përdorim burimi ujor për ndërtimin e strukturave ankoruese, portuale dhe ishujve artificialë në trupa ujorë” zëvendësohet me formularin sipas shtojcës 2, që i bashkëlidhet këtij vendimi.
2. Kërkesat e dorëzuara për pajisjen me autorizim për përdorimin e burimeve ujore, sipas formularit nr. 23, të shtojcës 1, të vendimit nr. 319, datë 11.6.2025, të Këshillit të Ministrave, të paraqitura para hyrjes në fuqi të këtij vendimi, shqyrtohen sipas parashikimeve të formularit nr. 23, që i bashkëlidhet vendimit nr. 319, datë 11.6.2025, të Këshillit të Ministrave, para hyrjes në fuqi të këtij vendimi.
3. Kërkesat e dorëzuara për pajisjen me autorizim për përdorimin e burimeve ujore, sipas formularit nr. 38, të shtojcës 1, të vendimit nr. 319, datë 11.6.2025, të Këshillit të Ministrave, të paraqitura para hyrjes në fuqi të këtij vendimi, shqyrtohen sipas parashikimeve të formularit nr. 38, që i bashkëlidhet vendimit nr. 319, datë 11.6.2025, të Këshillit të Ministrave, para hyrjes në fuqi të këtij vendimi.
4. Ngarkohen Agjencia e Menaxhimit të Burimeve Ujore dhe Agjencia Kombëtare e Shoqërisë së Informacionit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Albana Koçiu

SHTOJCA 1 

	Kategoria*
	1
	2
	3
	4
	5
	6
	7
	8
	9
	10
	11
	12
	13

	K1 (≤150 shishe/orë; ≤ 1 l/sek)
	√
	√
	√
	√
	√
	
	
	
	
	√
	√
	√
	√

	K2 (>151shishe/orë; >1l/sek)
	√
	√
	√
	√
	√
	√
	√
	√
	√
	√
	√
	√
	√




SHTOJCA 2

FORMULARI 38

KËRKESË PËR AUTORIZIM PËR PËRDORIM BURIMI UJOR PËR NDËRTIMIN E STRUKTURAVE ANKORUESE, PORTUALE DHE ISHUJVE ARTIFICIALË NË TRUPA UJORË

I. TË DHËNA MBI VEPRIMTARINË

Emri i burimit ujor _______________________________________________
Vendndodhja e burimit ujor (Koordinatat KRGJSH)
X __________________ Y __________________ Z __________________ 
X __________________ Y __________________ Z __________________ 
X __________________ Y __________________ Z __________________ 
X __________________ Y __________________ Z __________________ 
Lloji i burimit ujor ku do të kryhet veprimtaria? 
	Det
	
	

	
	
	

	Vijë bregdetare
	
	

	
	
	

	Të tjera (specifiko)
	
	



Lloji i veprimtarisë që do të kryhet __________________________________ 

II. DOKUMENTACIONI TEKNIK.
1. Dokumente të pronësisë së tokës (autorizimin/marrëveshjen paraprake për përdorimin e saj nga pronarët/subjektet, nëse veprimtaria shtrihet në prona të pronarëve apo subjekteve të tjera, ose marrëveshjen kontraktuale me autoritetin shtetëror që ka në administrim zonën sipas rastit), me përjashtim të rasteve kur struktura nuk lidhet me tokën; 
2. “Leje” nga Administrata Detare në zbatim të nenit 25, të ligjit nr. 9251, datë 8.7.2004 (i ndryshuar) (në rastet kur veprimtaria kryhet në det apo vijë bregdetare);
3. Projekti i strukturës që do të ndërtohet;
4. Studimi hidrologjik;
5. Modelimi hidraulik;
6. Vendimi i Agjencisë Kombëtare të Mjedisit (AKM) për vlerësimin e ndikimit në mjedis (VNM) paraprak ose deklarata e ministrit për VNM-në e thelluar, të shoqëruar me raportin paraprak, ose të thelluar të VNM-së, në rastet kur për instalimin është kryer procedura e vlerësimit të ndikimit në mjedis, sipas përcaktimit në ligjin “Për vlerësimin e ndikimit në mjedis”;

[bookmark: _GoBack]KËRKUESI: ______________________ 
                                       (firma)



